На основу одлуке Надзорног одбора JKП“Пијаца“Краљево, бр. 34-3/25 од 28.03.2025.године, ЈКП“Пијаца“Краљево
ОГЛАШАВА

давње у закуп пословних објекта – четири локала
путем јавног надметања

I.ПРЕДМЕТ  

Давање у закуп пијачних пословних објеката – четири локала, и то:

· локал бр. 1. који се налази у саставном делу пословног простора „Надстрешница“, површине 20,00 m2, и терасе површине 06,00 m2. Почетна цена месечног закупа износи 17.992,00 динара са зарачунатим ПДВ-ом;
· локал бр.2. који се налази  пословном простору „Самоуслуга“, површине 09,50 m2 и терасе површине 05,90 m2. Почетна цена месечног закупа износи 12.850,00 динара са зарачунатим ПДВ-ом;
· локал бр.3 који се налази код „теће улазне капије“ градске пијаце, површине 25,20 m2. Почетна цена месечног закупа износи 15.216,00 динара са ПДВ-ом;
· локал бр. 4. који се налази на „Зеленој пијаци“ површине 14,50m2. Почетна цена месечног закупа износи 16.000,00 динара са ПДВ-ом.

II. НАЧИН ДАВАЊА У ЗАКУП
1.Давање у закуп се врши методом јавног надметања путем затворених писаних понуда.

2.Локали се дају у закуп у „виђеном стању“ што искључује све накнадне рекламације и приговоре понуђача упућене ЈКП“Пијаца“Краљево, по питању квалитета и евентуалних недостатака. Пословни објекти – локали се могу погледати од дана објављивања огласа до дана отварања понуда, сваким радним даном у  току радног времена уз претходно јављање контакт особи Драгутин Јевтовић.  

3.Право учешћа у јавном надметању имају сва физичка и правна лица.

4. Критеријум за избор најповољнијег понуђача је највиша понуђена цена која не може бити мања од почетне цене. 

III. НАЧИН ОБЈАВЕ 

Огласће бити објављен у “Ибарским новостима”, на интернет страници ЈКП“Пијаца“Краљево.
Рок за достављање понуда је 7 дана од дана објављивања на интернет страници предузећа и “Ибарским новостима”.

IV. ДОСТАВЉАЊЕ И САДРЖАЈ  ПОНУДА

Писане понуде се достављају у затвореној коверти са назнаком “ПОНУДА ЗА ЛОАЛ БР.___- НЕ ОТВАРАЈ ” путем поште или непосредном предајом код пословно техничког секретара ЈКП“Пијаца“Краљево.

Крајњи рок за достављање понуда је 22.04.2025.године до 12:00  часова, укључујући и понуде упућене путем поште, а пристигле до назначеног датума и времена.

Све понуде које пристигну после наведеног рока, као и понуде са износом мањим од утврђене почетне цене, комисија неће узети у разматрање.

Јавно надметање ће бити пуноважно и у случају да понуду достави само један понуђач.

Писана понуда треба да садржи:

1. Документа и податке о понуђачу: 

- за физичко лице ( фотокопија личне карте, адреса и контакт телефон )

- за правно лице ( фотокопија решења о упису у судски регистар, име и презиме овлашћеног лица за заступање, адреса и контакт телефон)

2. Износ понуде мора бити изражен у динарима, бројевима и словима.

3. Доказ о уплати кауције. 
V. МЕСТО И ДАН ОТВАРАЊА ПОНУДА

Пристигле понуде ће се отварати дана 22.04.2025.године са почетком у 13.00 часова у управној згради ЈКП“Пијаца“Краљево, канцеларија директора.
Кауција у износуод 10% од почетне продајне цене се мора депоновати на благајни  предузећа у рачуноводству. Понуђачима који не буду изабрани као најповољнији кауција се има вратити по окончању лицитације, а изабраном понуђачу за случај да одустане од куповине, пропада кауција а након достављања доказа о уплати пуног износа понуђене цене депозит ће бити враћен купцу. 

Пре отварања затворених писмених понуда, саопштавају се правила јавног надметања.

Јавном отварању понуда, може присуствовати овлашћени заступник правног лица или физичко лице, уз презентацију пуномоћја односно личне карте.

Након отварања свих благовремених понуда, закључује се јавно надметање,  утврђивањем листе понуђача који су понудили цену изнад утврђене почетне цене, почевши од понуђача са најповољнијом понудом и констатује се да је  локал дат у закуп најповољнијем понуђачу.У случају да два или више понуђача понуди исту цену Комисија ће прогласити најповољниг понуђача који је раније доставио понуду по датуму и времену приспећа понуде. 

VI.ОБАВЕЗА  КУПЦА
Понуђач чија је понуда најповољнија, дужан је уплатити понуђени износ месечног закупа на текући рачун ЈКП“Пијаца“Краљево бр. 105-44002-42 АИК банка Краљево, одмах по закључењу јавног надметања, а најкасније у року од једног  дана од дана јавног отварања, након чега ће се уз достављање доказа о уплати, са њим закључити уговор о закупу на неодређено време.
Ако понуђач не уплати понуђени износ закупнине или не приступи закључењу уговора о закупу у остављеном року, сматраће се да је одустао од узимања у закуп пословног објекта - локала, те у том случају ЈКП“Пијаца“Краљево задржава право да понуди закључење уговора о закупу следећем најповољнијем понуђачу са утврђене листе.

За све додатне информације контакт особа је: Драгутин Јевтовић.

